Mėlynųjų kalnų nacionalinis parkas
Mėlynųjų kalnų nacionalinis parkas (angl. Blue Mountains National Park) – saugoma gamtos teritorija pietryčių Australijoje, Naujajame Pietų Velse, 80 km į vakarus nuo Sidnėjaus, apima dalį Mėlynųjų kalnų (Didžiojo Vandenskyros kalnagūbrio dalis). Užima 2689 km² plotą, įsteigtas 1959 m. Parke saugomas smiltaininis plokščiakalnis, iškylantis iki 1215 m (Verongo k.), bei gilūs vaizdingi kanjonai, kuriuos sudaro Groso, Volangambės, Kokso, Volondilio, Nepeano upės. Yra krioklių (Ventvorto, Braidal Veilo), stūkso žymios Trijų Seserų uolos. Žydrųjų kalnų nacionaliniame parke plyti tropiniai miškai, kuriuose gyvena ančiasnapiai, echidnos, kengūros, dingai, koalos, tropiniai paukščiai. Mėlynųjų kalnų nacionalinis parkas kartu su keletu aplinkinių parkų nuo 2000 m. yra UNESCO pasaulio paveldo objektas. Džiunglėmis apaugęs plokščiakalnis Kanjonas su Buragorango ežeru Groso upė Braidal Veilo („Nuotakos šydo“) krioklys